Դենորդացում

[մինի|Մ.թ.ա. 324 թվականի [Շոշի հարսանիքների պատկերում. Ալեքսանդր III-ն ամուսնանում է Դարեհ III-ի դստեր՝ Ստատիրայի հետ, և Ալեքսանդրի զորավար Հեփեստիոնն ամուսնանում է Ստատիրայի քրոջ՝ Դրիպետիսի հետ։ 
Շոշի հարսանիքները Նացիիստական կուսակցության գաղափարախոսության բանավեճերի հիմնական առարկաներից մեկը. արդյոք սկանդինավյան ռասայական տարրի կորստի` ապասկանդինավացման պատճառներից մեկն է եղել, թե հակառակը՝ սկանդինավյան ռասայի տարբեր ճյուղերի միաձուլմանն է ծառայել:]]

**Դե'սկանդինավացում**, **դենորդացում** կամ **դենորդիզմ** (**'), սկանդինավյան ռասայի նկատմամբ ոչ սկանդինավյան բնակչության ավելացում, **ապասկանդինավացում*', որը ըստ [[Նացիոնալ-սոցիալիզմ|նացիստական]] տեսաբանների ռասայական համարժեքն է քաղաքական անկման, որը ժողովուրդներն ապրել են իրենց պատմության ընթացքում։ Հայեցակարգը հորինել է նացիստ տեսաբան [[Ալֆրեդ Ռոզենբերգ]]ը՝ հիմնվելով [[Հին Հռոմ|Հռոմի]] և [[Հին Հունաստան]]ի անկման իր վերլուծության վրա։ Մշակվել է նոր հայեցակարգ՝ [[վերանորդացում]], որը դարձել է [[Նացիստական ռասայական տեսություններ|նացիստական ռասայական]] գաղափարախոսության բաղկացուցիչ հայեցակարգերից մեկը:

== Հայեցակարգ ==
Դենորդավորում տերմինը վերաբերում է [[Արիացիներ|արիական]], հնդ-գերմանական սկանդինավյան արյան նոսրացմանը՝ սկանդինավյան ռասային ոչ սկանդինավյան բնակչության ավելացման ճանապարհով։ Ըստ Ռիչարդ Վալտեր Դարեի, հենց [[Սեմական ժողովուրդներ|սեմական բնակչության]] հաջողությունն է արիական ռասայի նկատմամբ նշանավորել դենորդացման կամ ապասկանդինավացման գործընթացի սկիզբը։ Նրա կարծիքով, երկչափ էքսպանսիոնիստական չափման՝ թե՛ պատերազմական, թե՛ ագրարային, զգացողության կորստի միջոցով է նաև, որ գերմանական բնակչությունը կորցրել էր իր առանձնահատկությունը [[Հրեական բոլշևիզմ|սեմական քոչվորների]] նկատմամբ։

Նացիստ պատմաբան Ֆերդինանդ Ֆրիդի խոսքով՝ [[Երուսաղեմի տաճար]]ի ոչնչացումից հետո [[Հրեաներ|հրեա ժողովուրդը]] դիմել է խորամանկ միջոցների՝ [[Հռոմեական կայսրություն|Հռոմեական կայսրության]] հնդ-գերմանական կառուցվածքի դեմ պայքարելու համար:  Ըստ նրա՝ իրականում, հնդ-գերմանական կայսրություն կառուցողները հենց [[Մակաբուծություն|մակաբույծ]] հրեական ռասայի հետ շփման միջոցով էին արժանացել այս աննախանձելի ճակատագրին. [[ՍՍ (կազմակերպություն)|ԷՍԷՍ-ի]] քարոզչական գրքույկում թվարկված են հրեաների կողմից օգտագործված այն միջոցները, որոնք ուղղված էին խաթարելու համար այն գերմանական կայսրությունների հիմքերը, որոնք նրանք ատում էին, բայց ցանկանում էին գերիշխել.

* ռասայական ներթափանցում
* արքունական ինտրիգներ
* ֆինանսական ներթափանցում:

Ավելին, ըստ Հանս Ֆ.Կ. Գյունտերի, [[Ռուսական հեղափոխություն|1917 թվականի]] [[ռուսական հեղափոխություն]]ը փոխել էր պատկերը. գերմանական ժողովրդի դենորդացման հիմնական պատասխանատուն այլևս ալպյան ռասան չէր, այլ օստիկ (արևելյան) ռասան՝ որպես [[Լամարկիզմ|Լամարկի տեսությունների]] տարածողներ: [[Բոլշևիկներ]]ը սկանդինավյան ռասայի հիմնական հակառակորդներն էին, ասիական զավթիչների վերջին կերպարները, որոնք հռոմեական ժամանակներից ի վեր ներխուժել էին Եվրոպա, և, հետևաբար, մահացու սպառնալիք էին դարձել սկանդինավյան ռասայի համար: Այսպիսով, իշխանության գալու պահից ի վեր, [[Նացիոնալ-սոցիալիստական գերմանական բանվորական կուսակցություն]]ը զարգացրել է այն միտքը, որ սկանդինավյան ռասայի գլխավոր թշնամին կլինի [[Թաթարերեն|թաթարական]]կոմունիզմը:

== Դենորդացումը պատմության ընթացքում ==
Համաձայն [[Նացիոնալ-սոցիալիստական գերմանական բանվորական կուսակցություն|Նացիոնալ-սոցիալիստական գերմանական բանվորական կուսակցության]] քարոզչական գրքույկների և նացիստական պատմաբանների, մեծ տարածքային կառույցները, որոնք բոլորը սկանդինավյան (նորդական) ոգեշնչմամբ էին, լինի դա [[Ալեքսանդր Մակեդոնացի|Ալեքսանդր Մակեդոնացու]] կայսրությունը, թե [[Հռոմեական կայսրություն]]ը, անցել են անկման գործընթաց, որը կապված է այդ կայսրությունները կառուցող բնակչության շրջանում նվաճմանը նպաստող սկանդինավյան ռասայական տարրի կորստի հետ:

=== Հելլենիստական շրջան ===


[[Հելլենիզմ|Հելլենիստական շրջանը]], բայց նաև [[Հռոմեական կայսրություն|Հռոմի պատմությունը]], խորությամբ ուսումնասիրելը հնարավորություն է տվել Նացիոնալ-սոցիալիստական գերմանական բանվորական կուսակցությանը մոտ կանգնած մտավորականներին առաջարկել պատմության և դրա ուսումնասիրության վրա հիմնված հետևողական մոտեցում։

Իրոք, [[Ալեքսանդր Մակեդոնացի]]ն սկանդինավյան հնդգերմանական ռասայի նացիստական տեսաբանների միջև բանավեճերի հիմնական թեմա է եղել: Մինչ Ֆրից Շախերմեյրը և [[Ալֆրեդ Ռոզենբերգ]]ը կիսում էին այն միտքը, որ Ալեքսանդրը պատկանում էր սկանդինավյան ռասային, նրանք և մյուսները համաձայն չէին Ալեքսանդրի հետապնդած իրական նպատակների, այսինքն՝ Ալեքսանդրի գահակալության ընթացքում [[Հին Մակեդոնիա|մակեդոնացիների]] և [[Հին Հունաստան|հույների կողմից]] կրած դենորդացման մասշտաբի վերաբերյալ. Շախերմեյրը դատապարտում էր [[Շոշի հարսանիքներ|Շոշի զանգվածային հարսանիքները]], մինչդեռ Ռոզենբերգն այն համարում էր սկանդինավյան ռասայի ճյուղերի միաձուլում: Մյուս կողմից, հելլենիստական շրջանն ընկալվում էր որպես ռասայական անկման շրջան. հյուսիսային հույները շփվեցին [[Փյունիկիա|փյունիկեցիների]] և [[Սեմական ժողովուրդներ|սեմիտների]] հետ, և նրանց թվացյալ հաղթանակը, Ֆրից Թեգերի կարծիքով, աննախադեպ ռասայական պարտություն էր, որը նախորդում էր հույների դենորդացման գործընթացին:

=== Հռոմեական ժամանակաշրջան ===
Ռոզենբերգի և մի քանի այլ նացիստ մտավորականների կարծիքով, [[Հռոմեական կայսրություն]]ը նույնպես նույն գործընթացն է անցել. [[Սևերոսներ|Սևերոսների դինաստիայի]] գահակալությունից սկսած՝ այն ենթարկվել է ռասայական անկման արագացված գործընթացի։ Իրոք, ըստ Հռոմեական անտիկության պատմաբան, նացիստ Վալտեր Բրյուիցի, [[Կարակալլա]]յի գահակալությունը 212 թվականին ավարտել է այն գործընթացը, որը սկսվել էր մ.թ.ա. 443 թվականին, երբ Հռոմում թույլատրվեցին [[պատրիկներ]]ի և [[պլեբեյ]]ների միջև ամուսնությունները։

Իր 1936 թվականի «Հռոմեացիների դենորդականացումը» հոդվածում Բրյուիցը կենտրոնանում է հաջորդական դինաստիաների կայսրերի և նրանց ներկայացուցչությունների վրա. նրա խոսքով՝ [[Օկտավիանոս Օգոստոս]]ը  և Լիվիա Դրուզիլլան անկասկած սկանդինավյան ծագում ունեին, [[Փլավիոսներ]]ը Հռոմեական կայսրության վերջին սկանդինավյան դինաստիան էին, [[Հադրիանոս]]ն ուներ ոչ սկանդինավյան խառնուրդներից բխող հատկանիշներ, որոնք Բրյուիցը տանելի էր համարում [[Սևերոսներ|Սևերյան դինաստիայի]] անդամների կամ ռազմական կայսրերի հետ համեմատած, բացառությամբ [[Գոթեր|գոթ]] [[Մաքսիմինոս Թրակիացի|Մաքսիմինոս Թրակիացու]]: Ըստ Ռոզենբերգի և Բրյուիցի՝ այս ակնհայտ, շոշափելի անկումը, ըստ էության, ընդհատակյա եղել է մ.թ.ա. 443 թվականի օրենքից ի վեր, որը թույլատրում էր պատրիկների և պլեբեյների միջև ամուսնությունը: Ըստ Ռոզենբերգի՝ սկանդինավյան Հռոմի անկումը տեղի է ունեցել 212 թվականին, երբ Կարակալլան՝ «զզվելի ապօրինի զավակը, որը շրջում էր կեսարների գահերի վրայով», Հռոմեական քաղաքացիություն շնորհեց կայսրության բոլոր ազատ բնակիչներին:

== Դենորդացման պատճառներ ==
=== Քրիստոնեությունը՝ դենորդացման գործոն ===
Ըստ գերմանացի հոգեբան, ռասայական տեսաբան Լյուդվիգ Ֆերդինանդ Կլաուի, որը սերտորեն կապված էր գերմանական հավատքի շարժման հետ, «սկանդինավյան հոգու» կորուստը նույնպես դենորդացման գործընթացի մի մասն է. նրա կարծիքով, սկանդինավյան զգայունության կորուստը նաև սկանդինավյան կենսակերպի անհետացումն է։  Ռիչարդ Դարրեն զուգահեռ է անցկացնում Գերմանիայի քրիստոնեացման և գերմանացիներին արևելյան մշակույթի պարտադրման միջև։

Մյուսները, գերմանական հավատքի շարժման շուրջ, զարգացրել են քրիստոնեությունը [[Գերմանական ժողովուրդներ|գերմանական բնակչությանը]] բռնի կերպով պարտադրելու գաղափարը. քրիստոնեությունն իսկապես հրեական դաժանության օրինակ է, քանի որ քրիստոնեական հավատքը կհանգեցներ գերմանական բնակչության ենթարկեցմանը: Մինչև 1944 թվականը Հիմլերը Ռայխի բոլոր փաստաթղթային արխիվներում կազմել էր [[Վհուկների որս|վհուկներին որսալու]] ցուցակ. վհուկները հրեական ագահության և սկանդինավյան բնակչությանը ոչնչացնելու նրանց ծրագրի ակնհայտ զոհերն են դարձել:

=== Սոցիալական գործոններ ===
Որոշ նացիստական *ռասոլոգներ* (ռասայական գիտնականներ), մասնավորապես Հանս Ֆ.Կ. Գյունտերը, դենորդացման պատճառները փնտրել են 19-րդ դարի տնտեսական և սոցիալական փոփոխություններում:

Օրինակ՝ Գյունտերը ռասայական խառնման պատճառները, որը թուլացնում է հնդ-գերմանական սկանդինավյան ռասան, փնտրում է [[Ուրբանիզացիա|ուրբանիզացման]], սկանդինավյան բնակչության արտագաղթի մեջ դեպի աշխարհի այլ մասեր և, վերջապես, ծնելիության մակարդակի անկման մեջ, որը, ըստ Գյունտերի, ամենաշատն է ազդում սկանդինավյան բնակչության դեմոգրաֆիայի վրա<sup>:36</sup>։

== Դենորդավորում՝ նացիստական քարոզչության գործիք ==


=== Հրապարակումներ ===
[[Նացիստական Գերմանիա|Երրորդ Ռայխի]] գոյության ընթացքում հրապարակվել են բազմաթիվ աշխատանքներ, որոնցում զարգացվել է այս հայեցակարգը և առաջարկվել են խնդրի լուծման միջոցները։

[[Նացիստական քարոզչություն]]ը հրեա ժողովրդին հռչակել էր անողոք թշնամի, որը սկզբում բացահայտ, ապա՝ ընդհատակյա հակամարտության մեջ էր սկանդինավյան ժողովուրդների հետ, և քարոզում էր նրանց ոչնչացումը կանխիչ ռասայական պատերազմի միջոցով։

Սակայն հրեա ժողովուրդը սկանդինավյան ժողովուրդների և Գերմանիայի միակ հակառակորդը չէր. դենորդացման հայեցակարգի կողմնակիցների համար [[Երկայնագանգություն|դոլիխոցեֆալ]] սկանդինավյան ռասան հարավում, արևելքում և արևմուտքում տառապում էր [[Կարճագանգություն|բրախիցեֆալ]] ասիական ռասայի տարբեր ճյուղավորումներից: Այս թշնամուն դիմակայելու համար Գյունտերը և նրա հետևորդները, այդ թվում՝ Վալտեր Դարեն, անհրաժեշտ համարեցին վարել և՛ [[Ագրարիզմ|ագրարայինական]], և՛ [[Նատալիզմ|նատալիստական]] քաղաքականություն:

=== Դենորդացում և նացիստական ռասայական քաղաքականություն ===
Այս ապանորդացման ռասայական անկմանն ի պատասխան՝ նացիստ *ռասոլոգները* պաշտպանում էին [[Վերանորդացում|վերանորդացման]] խիստ քաղաքականություն։ Այսպիսով, «Գերմանական ժողովրդի ռասոլոգիա» ( *Raciologie du peuple allemand'' ) գրքում սկանդինավյան ռասայի տեսաբաններից մեկը՝ Հանս Գյունտերը, առաջարկել է ռասայական քաղաքականություն՝ վերանորդացում՝ այս գործընթացի դեմ պայքարելու համար, քաղաքականություն, որը սահմանվում էր գերմանացի ժողովրդի ներսում ռասայական ուժերի հավասարակշռության փոփոխությամբ։

Հիմնվելով այն համոզմունքի վրա, որ խաչասերումը նոր ռասա չի ստեղծում, այլ թույլ է տալիս զարգացնել հիբրիդային բնութագրեր անհատների մոտ, որոնք ծագում են նրանց նախնիների ռասաներից, Հանս Գյունտերը առաջարկել էր որոշել գերմանացի ժողովրդի մեջ սկանդինավյան արյան համամասնությունը։  Այս նպատակով նա դիմել էր ռասայական վիճակագիրներ Կարլ Քելլերին և Յոզեֆ Գյոտցին, որոնցից առաջինը ցանկանում էր ռասայական վիճակագրությանը դեր տալ նացիստական քաղաքականության սահմանման գործում, իսկ երկրորդը՝ ձգտում էր օգտագործել այդ վիճակագրությունը գիտական և վարչական նպատակներով: 41։  Գյունտերը առաջարկել էր, որ սկանդինավյան արյան համամասնությունը որոշելուց հետո, որպես առաջին քայլ,  իրականացնել գերմանական բնակչության մեջ սկանդինավյան բնութագրերի համակարգված հետազոտման և գնահատման քաղաքականություն։

Գաղութային և ռասայական նախագծեր մշակելիս նացիստական ռասայական պլանավորողները պնդումներ են արել, որ  Լեհաստանի և Խորհրդային Միության նվաճված հողերում անհարժեշտ է ծանոթ լանդշաֆտներ ստեղծել՝ հատուկ ստեղծված միկրոկլիմայի շրջանակներում, որոնք հարմար կլինեին գերմանական արյան բարգավաճման համար:

## Տես նաև
* Սպիտակամորթների ցեղասպանություն
* Վերանորդացում
* Արիացիներ
* Նացիստական ռասայական տեսություններ

## Ծանոթագրություններ

## Գրականություն
* 
* 
* 
* 
* 

Կատեգորիա:Հակասեմականություն
Կատեգորիա:Նացիստական քարոզչություն
Կատեգորիա:Ռասա և հասարակություն